Michele Scarponi

Michele Scarponi (25. syyskuuta 1979 Filottrano, Anconan maakunta, Italia – 22. huhtikuuta 2017 Filottrano) oli italialainen maantiepyöräilijä. Hän on Italian ympäriajon voittaja. Scarponi kilpaili ammattilaisena vuodesta 2002 lähtien. Hän oli hyvä mäkiajaja, ja sijoittui useita kertoja 20 parhaan joukkoon Italian ja Espanjan ympäriajossa. Lisäksi hän sijoittui useita kertoja kymmenen parhaan joukkoon yhden päivän klassikoissa. Hän voitti vuoden 2009 Tirreno–Adriatico-ajon toiseksi viimeisen etapin oltuaan vuoristossa käydyllä osuudella paras kolmen ajajan kärkiryhmästä. Samalla hän siirtyi kokonaiskilpailun johtoon ja piti kärkipaikkansa maaliin saakka. Saman vuoden Italian ympäriajossa hän voitti kuudennen etapin irtioton jälkeen sekä 18. etapin. Vuoden 2010 Tirreno–Adriaticossa Scarponi sijoittui toiseksi tasa- ajalla kilpailun voittaneen Stefano Garzellin kanssa. Saman vuoden Italian ympäriajossa Scarponi voitti Apricaan päättyneen vuorietapin. Kokonaiskilpailussa hän oli neljäs. Italian ympäriajossa 2011 hän sijoittui alun perin toiseksi 6 minuuttia 10 sekuntia Alberto Contadorille hävinneenä. Contador oli kuitenkin antanut positiivisen dopingnäytteen edellisvuoden Ranskan ympäriajossa, ja menetti urheilun kansainvälisen vetoomustuomioistuimen, CAS:n päätöksen mukaan myös Italian ympäriajon 2011 voiton Scarponille. Hän nousi myös Katalonian ympäriajon 2011 voittajaksi. Scarponi on yhdistetty vuodesta 2006 alkaen Operaatio Puertoon. 15. toukokuuta 2007 hän myönsi Italian pyöräilyliiton kuulusteluissa osallisuutensa, mutta kielsi suoranaisesti käyttäneensä dopingia. Italian pyöräilyliitto määräsi hänet kilpailukieltoon 15. marraskuuta 2008 saakka. CAS lyhensi kilpailukiellon kestämään 1. elokuuta 2008 saakka. Scarponi kuoli 22. huhtikuuta 2017 jäätyään harjoituslenkillä auton alle. == Saavutuksia == ;2002 :Settimana Ciclista Lombarda, kokonaiskilpailussa toinen, etapin 3b (aika-ajo) voitto :Italian ympäriajo, kokonaiskilpailussa 18. ;2003 :Giro d'Abruzzo, pistekilpailun ja etapin 3 voitto :Liège–Bastogne–Liège, neljäs :Amstel Gold Race, seitsemäs :Züri-Metzgete, yhdeksäs :Espanjan ympäriajo, kokonaiskilpailussa 13. :Italian ympäriajo, kokonaiskilpailussa 16. ;2004 :Rauhanajo, kokonaiskilpailun ja etapin 4 voitto :Settimana Ciclista Lombarda, kokonais-, piste- ja mäkikilpailun sekä etappien 1 ja 2 voitto :Settimana Ciclista Internazionale, etapin 4 voitto :Itävallan ympäriajo, kokonaiskilpailussa toinen :La Flèche Wallonne, neljäs :Liège–Bastogne–Liège, seitsemäs ;2005 :Italian ympäriajo, kolmas etapilla 4 :Espanjan ympäriajo, kokonaiskilpailussa 11. ;2007 :Settimana Ciclista Internazionale, kokonaiskilpailun ja etapin 2 voitto ;2009 :Tirreno–Adriatico, kokonaiskilpailun ja etapin 6 voitto :Italian ympäriajo, etappien 6 ja 18 voitto ;2010 :Tirreno–Adriatico, kokonaiskilpailussa toinen, etapin 4 voitto :Settimana Ciclistica Lombarda, kokonaiskilpailun ja prologin voitto :Italian ympäriajo, kokonaiskilpailussa neljäs, etapin 19 voitto :Giro dell'Emilia, kolmas :Lombardian ympäriajo, toinen ;2011 :Giro di Sardegna, etapin 5 voitto :Tirreno–Adriatico, kokonaiskilpailussa kolmas, etapin 4 voitto :Milano – San Remo, kuudes :Katalonian ympäriajo, kokonaiskilpailun ja etapin 3 voitto :Giro del Trentino, kokonaiskilpailun voitto :Italian ympäriajo, kokonais- ja pistekilpailun voitto, toinen etapilla 16 (aika-ajo), kolmas etapeilla 14 ja 15 :Espanjan ympäriajo, toinen etapilla 8 ;2012 :Liège–Bastogne–Liège, kahdeksas :Italian ympäriajo, kokonaiskilpailussa neljäs, toinen etapilla 7, kolmas etapilla 19 :Ranskan ympäriajo, toinen etapilla 10 ;2013 :Katalonian ympäriajo, kokonaiskilpailussa kolmas :Liège–Bastogne–Liège. viides :Italian ympäriajo, kokonaiskilpailussa neljäs :Espanjan ympäriajo, kokonaiskilpailussa 15:s, toinen etapilla 15 :Gran Premio Costa degli Etruschi, voitto ;2015 :Baskimaan ympäriajo, kokonaiskilpailussa kuudes :Vuelta a Burgos, kokonaiskilpailussa toinen ;2016 :Italian ympäriajo, kokonaiskilpailussa 16:s :Espanjan ympäriajo, kokonaiskilpailussa 11:s ;2017 :Tour of the Alps (Giro del Trentino), etapin 1 voitto == Lähteet == *Profiili www.cyclingarchives.com-sivustolla *Saavutukset www.trap-friis.dk-sivustolla === Viitteet === == Aiheesta muualla == *Virallinen sivusto Luokka:Italialaiset maantiepyöräilijät Luokka:Dopingrikkomuksesta tuomitut italialaiset Luokka:Dopingrikkomuksesta tuomitut pyöräilijät Luokka:Giro- voittajat Luokka:Liikenneonnettomuudessa kuolleet Luokka:Vuonna 1979 syntyneet Luokka:Vuonna 2017 kuolleet